Owen Bonnici Owen Bonnici huwa l-Ministru tal-Ġustizzja, Kultura u Gvern Lokali fil-Gvern Malti. Huwa ggradwa B.A. fl-Istudji Legali u Ewropej (2001) u b'Dottorat fil-Liġi (2004) mill-Universita' ta' Malta. Kiseb ukoll diploma fil-Ġurisprudenza Kanonika (2005) mit-Tribunal Ekkleżjastiku Metropolitan. Huwa Teaching Associate fi ħdan il-Fakulta' tal-Liġi tal-Universita' ta' Malta. Serva fuq il-Kunsill Lokali ta' Marsaskala f'isem il-Partit Laburista għal hames snin, l-ewwel bhala Kunsillier u mbaghad bhala Vici-Sindku. Serva wkoll bhala membru fuq l-Ezekuttiv Nazzjonali tal-Partit. Ippartecipa f'diversi konferenzi u seminars f'livell Ewropew, partikolarment fuq kwistjonijiet tal-Kultura u l-Ambjent. Kien elett, fl-eta' ta' 23 sena, mill-Konferenza Generali tal-Partit Laburista sabiex jikkontesta l-ewwel elezzjonijiet ghall-Parlament Ewropew hekk kif Malta dahlet fl-Unjoni Ewropea imma ma kienx elett. Kien elett fil-Parlament ghall-ewwel darba fl-2008 mit-tielet distrett elettorali. Wara li serva bhala Kelliem tal-Oppozizzjoni ghaz-Zghazagh u l-Kultura u mbaghad ghall-Edukazzjon Oghla, Universita' u Ricerka wkoll, huwa kien elett fl-Elezzjonijiet Ġenerali 2013. Il-Prim Ministru Joseph Muscat appuntah Segretarju Parlamentari responsabbli mill-Ġustizzja, sakemm sena wara ħatru Ministru. Huwa reġa' ġie kkonfermat f'din il-kariga fl-2017. Huwa għandu interess fil-letteratura u l-arti, il-muzika u l-isport. Huwa kiteb ukoll materjal letterarju fil-lingwa Maltija u huwa kontributur regoli f'diversi gurnali. Huwa għandu tifla.